युवा रोजगार के अवसरों को पहचानें : संतोष कुमारी
युवारोजगार के अवसरों को पहचानें और उनका लाभ उठाएं। हरियाणा राज्य सहकारी विकास प्रसंघ लिमिटेड (हरकोफैड) की ओर से समुचित विकास के लिए सहकारी माॅडल विषय पर सेक्टर-16 स्थित राजकीय महिला महाविद्यालय के सभागार में एक जिलास्तरीय अन्तर महाविद्यालय सहकारी भाषण प्रतियोगिता में प्राचार्य संतोष कुमारी छात्रों को संबोधित कर रही थीं। प्रतियोगिता में 5 महाविद्यालयों से 16 प्रतिभागियों ने भाग लिया। इस मौके पर मुख्य अतििथ सहकारी समितियाें के सहायक रजिस्ट्रार देवेन्द्र बैनीवाल भी मौजूद थे। बैनीवाल ने प्रतियोगिता को संबोधित करते हुए बताया कि सहकारिता जीवन का अभिन्न अंग है। उन्होंने इसके माध्यम से युवा शक्ति को जीवन मूल्य की राह पर चलने के लिए प्रेरित किया।
इस मौके पर प्राचार्य डा. संतोष कुमारी ने हरकोफैड द्वारा युवा शक्ति को सहकारिता विषय पर जागरूक करने का एक अच्छा प्रयास बताते हुए छात्र-छात्राओं को प्रेरित किया। इस दौरान सहायक सहकारी शिक्षा अधिकारी मनोज कुमार गोयल ने हरकोफैड की गतिविधियों पर प्रकाश डालते हुए कार्यक्रम के उद्देश्य के बारे में बताया। उन्होंने सहकारी विभाग द्वारा विभिन्न क्षेत्रों में सफलतापूर्वक चलाई जा रही योजनाओं की भी जानकारी दी। इस मौके पर कार्यक्रम के आयोजक डा. भगवती राजपूत के अलावा हरकोफैड के अधिकारी, प्रतिभागी अन्य सम्बन्धित लोग मौजूद थे।
hin_Deva hin_Deva hin_Deva